બપોરના સાડા બાર વાગ્યા હતા. મલ્હાર સાઇબર કાફેમાં એની રોજની જગ્યાએ બેઠો બેઠો ગુલાલના ફોટા જોઈ રહ્યો હતો. ગુલાલના લપસણા લીપ્સ જોઈ મલ્હારના શરીરમાં ગરમી ફરી વળી. એણે ફટાફટ યુ ટ્યુબ પરથી ફિલ્મ ‘વન્સ અપોન અ ટાઈમ ઈન મુંબઈ’નું ‘પી લૂં તેરે નીલે નીલે હોઠોં કી શબનમ... સોંગની લીંક ફેઈસબુક વોલ પર મૂકી ગુલાલને ટેગ કર્યું. બરાબર એ જ વખતે કોઈએ પાછળ આવીને એની પીઠ પર ઘબ્બો માર્યો, ‘કસ કાય મિત્ર! મજેત આહે? ખૂબ દિવસ નંતર ભેટલા તુ !’